ธนชาตชี้บินไทยลดเพิ่มทุนเป็นข่าวดี
บริษัทหลักทรัพย์ธนชาต ชี้ บินไทยลดจำนวนวงเงินเพิ่มทุนลงเหลือ&nbsp; 1.5&nbsp; หมื่นล้านบาท เป็นข่าวดี&nbsp;
5 ส.ค. 2553

บริษัทหลักทรัพย์ธนชาต ชี้ บินไทยลดจำนวนวงเงินเพิ่มทุนลงเหลือ  1.5  หมื่นล้านบาท เป็นข่าวดี  
บริษัทหลักทรัพย์ธนชาต ได้ออกบทวิเคราะห์ภายหลังจากที่บริษัทการบินไทย(THAI) จะลดจำนวนวงเงินเพิ่มทุนลงเหลือ  1.5  หมื่นล้านบาท จากเดิมที่จะเพิ่มทุน 2 หมื่นล้านบาทว่า   เรื่องดังกล่าวจะเป็นข่าวดีสำหรับการบินไทย เพราะจากสมมุติฐานของธนชาตนั้นหากการบินไทยจะเพิ่มทุน 2 หมื่นล้านบาท  และหากขายราคาหุ้นละ 30 บาท จะต้องออกหุ้นใหม่จำนวน 667 ล้านหุ้น และจะทำให้เกิดการลดลงของกำไรสุทธิต่อหุ้น( EPS   dilute) ประมาณ 12.7% ในปีนี้และ 23 %  ในปี 2554  และราคาหุ้นที่เหมาะสมจะอยู่ที่ 42 บาทต่อหุ้น
อย่างไรก็ตาม หากการบินไทยลดการเพิ่มทุนลงมาอยู่ที่  1.5  หมื่นล้านบาท และหากขายที่ราคาหุ้นละ 30  บาท จะทำให้ต้องออกหุ้นใหม่ จำนวน 500 ล้านหุ้น  และจะทำให้เกิดการลดลงของกำไรสุทธิต่อหุ้น  10.9% ในปีนี้ และ 19% ในปีหน้า  ทำให้ราคาเป้าหมายของเราเพิ่มขึ้นเป็น 43 บาท/หุ้น ด้านราคาหุ้นการบินไทยปิดตลาดช่วงครึ่งวันทำการเช้าของวันนี้ที่ 35.25 บาทเพิ่มขึ้น 0.75 บาทหรือ 2.17%